OpenLLM-France/wikimedia huggingface dataset:
# Brisees

Brisees (en grec antic Βρυσειαί) era una antiga ciutat de Lacònia situada al sud-oest d'Esparta, al peu de les muntanyes de Taíget. Homer la menciona al "Catàleg de les naus" a la Ilíada, com una de les ciutats que van aportar homes sota el comandament de Menelau.
En temps de Pausànias només era un petit llogarret. Menciona el geògraf un magnífic temple de Dionís i diu que s'hi permetia l'entrada a les dones i on se celebraven ritus sagrats. En aquell lloc es va descobrir un plafó de marbre, probablement d'aquest temple, on hi havia representades dues sacerdotesses que portaven diverses classes de roba femenina, i que ara es troba al Museu Britànic.

## Referències

* ↑ Smith, William (ed.). «Bryseae». Dictionary of Greek and Roman Geography (1854). [Consulta: 19 desembre 2020].
# Sophie Morel

Sophie Morel (Issy-les-Moulineaux, 16 de desembre de 1979) és una matemàtica francesa, especialista en teoria de nombres. És professora de matemàtiques a la Universitat de Princeton (EUA). L'any 2012 va rebre un dels deu premis de la Societat Matemàtica europea.

## Biografia

Sophie Morel va estudiar a l'École Normale Supérieure de París. A l'any 2005 va acabar el seu doctorat (Ph.D) a la Universitat de Paris-Sud, sota la tutoria de Gérard Laumon. La seva tesi era un pas endavant en el programa Langlands.
Després del seu doctorat va ser Clay Research Fellow (Clay Mathematics Institute) de 2005 a 2011. Al desembre de l'any 2009 va ser seleccionada com a professora de matemàtiques a la Universitat Harvard, als EUA, esdevenint la primera catedràtica en matemàtiques d'aquella universitat.
Va ser convidada a fer una conferència al Congrés Internacional de Matemàtics l'any 2010, en la "Teoria de Nombres". L'any 2012 va rebre un dels prestigiosos premis de la Societat Matemàtica europea per investigadors joves, i al maig de 2013 va guanyar el Premi Inaugural 2014 de Recerca AWM de Microsoft dins Àlgebra i Teoria de Nombres.
En una entrevista feta l'any 2011, va reconèixer l'inici del seu interès en matemàtiques al haver comprat una revista de matemàtiques quan era estudiant i quan era de vacances en campaments d'estiu. En una entrevista (any 2012) va esmentar la seva afició esportiva a córrer llargues distàncies.

## Publicacions

* Complexes pondérés des compactifications de Baily-Borel. Le cas des variétés modulaires de Siegel J. Amer. Math. Soc. 21 (2008), 23–61 doi:10.1090/S0894-0347-06-00538-8
* On the Cohomology of Certain Non-Compact Shimura Varieties Annals of Mathematics Studies 173, Princeton University Press (2010).

## Referències

* ↑ Bradt, Steve. Mathematician gains dual appointments Sophie Morel will join FAS, Radcliffe Institute, 14 gener 2010.
* ↑ Lewin, Tamar. Women Making Gains on Faculty at Harvard, 12 març 2010.
* ↑ «ICM Plenary and Invited Speakers since 1897 Arxivat 2017-11-08 a Wayback Machine.». International Congress of Mathematicians.
* ↑ «Prof. Sophie Morel wins inaugural AWM-Microsoft Research Prize in Algebra and Number Theory Arxivat 2016-03-07 a Wayback Machine.». Princeton University Mathematics Department.
* ↑ «An Interview with Sophie Morel, Part 1». Girls' Angle Bulletin, 5, 1, 01-10-2011, p. 3–6.
* ↑ «Interview: Sophie Morel, Harvard University». EWM Newsletter. European Women in Mathematics, 21, 06-11-2012, p. 8–9.
# Pygocentrus cariba

Pygocentrus cariba és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 27,9 cm de llargària total i 560 g de pes.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Orinoco.

## Observacions

La seua dentadura pot ocasionar greus mossegades als humans.

## Referències

* ↑ «Pygocentrus cariba». Catalogue of Life. (anglès) (anglès)
* ↑ The Taxonomicon (anglès)
* ↑ Jégu, M. 2003. Serrasalminae (Pacus and piranhas). p. 182-196. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ International Game Fish Association (IGFA) 1994 World record game fishes, 1994. International Game Fish Association, Pompano Beach, Florida, Estats Units.
* 1 2 FishBase (anglès)
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
# Hel·lèniques

Hel·lèniques (en grec: Ἑλληνικά), és una important obra de l'escriptor Xenofont (428 aC - 355 aC) i una de les principals fonts d'informació dels últims set anys de la Guerra del Peloponès no coberts per l'historiador grec Tucídides, i també sobre el després de la guerra. Molts consideren aquesta obra un treball personal escrit per Xenofont durant el seu retir a la seva vila espartana, escrita sobretot per als seus amics, per a gent que coneixien els principals protagonistes i les batalles, sovint perquè havien participat en ells. El traductor i escriptor anglès Rex Warner (1905-1986), va traduir aquest títol com a Historia del meu temps i de l'expedició a Persia.
Xenofont, a les Hel·lèniques, posa en pràctica el que ell entenia com la forma d'historiar de Tucídides: parla de fets contemporanis, és austera i inclou aspectes polítics dels esdeveniments. Però el resultat no va ser gaire encertat. L'obra exclou determinats temes, de vegades sembla que per descuid el resultat resulta limitat. De fet alguns temes que podia haver inclòs en aquesta obra els va desenvolupar en altres obres, memòria autobiogràfica, biografies, col·leccions de fets notables, opinions sobre les constitucions i fets històrics novel·lats, es troben a l'Anàbasi, Agesilau, Memorables, Ciropèdia, i La República dels lacedemonis. A les Hel·lèniques no hi ha una unitat temàtica rigorosa, sinó més aviat una història perpètua, que després podria continuar. De fet, a l'última frase de l'obra diu: "potser els successos posteriors seran l'ocupació d'algú altre".

## Referències

* ↑ HELLENICA by Xenophon (Translation by H. G. Dakyns).
* ↑ Easterling, P. E. (ed.). Historia de la literatura clásica I: literatura griega. Madrid: Gredos, 1990, p. 500-501. ISBN 842491421X.
# David Beriain

David Beriain Amatriain (Artaxoa, Navarra, 1977 - Burkina Faso, 26 d'abril de 2021) va ser un periodista i documentalista navarrès.

## Biografia

David Beriain va néixer a Artaxoa el 1977. Llicenciat en periodisme per la Universitat de Navarra, va ser periodista i documentalista de professió, especialitzat en periodisme de conflictes. Amb la productora veneçolana Rosaura Romero, amb qui es va casar, va ser l'autor de diversos documentals.
Durant la seva carrera va entrevistar els talibans a l'Afganistan i va explicar els conflictes del Sudan, Congo i Líbia i també va informar de les FARC i els càrtels de la droga. Va crear la productora de documentals 93 metros.
Entre altres projectes, va realitzar una sèrie documental anomenada "Clandestino" per al canal de televisió DMAX. També va dirigir documentals com El ejército perdido de la CIA, La vida en llamas, Amazonas Clandestino o Yasuní, genocidi a la selva.
El 2009 va rebre el premi de periodisme digital José Manuel Porquet per Diez días con las FARC, que també va ser finalista al Bayeux de Normandia. El 2019 el seu documental El negocio del secuestro en Venezuela va ser nominat als premis RealScreen Awards.
Mentre gravaven un documental amb el conservacionista irlandès Rory Young i altres companys de Burkina Faso, el 26 d'abril de 2021 van ser atacats per un grup armat desconegut i van ser denunciats com a desapareguts. El 27 d'abril de 2021, la ministra d'Afers Exteriors espanyola, Arancha González Laya, va informar que havia estat assassinat juntament amb el periodista biscaí Roberto Fraile.

## Referències

* 1 2 3 4 5 «Beriain y Fraile, dos reporteros experimentados en situaciones de conflicto» (en castellà), 27-04-2021. [Consulta: 28 abril 2021].
* 1 2 Imaz, Gotzon Hermosilla-Andoni. «David Beriain eta Roberto Fraile euskal kazetariak hil dituzte Burkina Fason izan den eraso batean» (en basc). [Consulta: 1r maig 2021].
* ↑ Press, DN/Europa. «El periodista navarro David Beriáin, asesinado en Burkina Faso» (en castellà), 27-04-2021. [Consulta: 1r maig 2021].
# Hanwella

Hanwella (Gurubewila) és una població de Sri Lanka a la província Occidental, a uns 50 km a l'est de Colombo.
Abans del 1600 els portuguesos hi havien establert un senzill fort de fusta (empallissada). El fort va passar als holandesos i el 1679 fou reforçat junt amb el de Kalutara. El 1761 fou temporalment ocupat pels singalesos que així van poder assetjar Colombo.

## Referències

* Forts colonials
# Blanquerna (desambiguació)

«Blanquerna o Blaquerna» té aquests significats:
* Geografia:
** Blaquernes o Blanquerna, un antic suburbi situat al nord-oest de Constantinoble
** Santa Maria de Blaquernes o de Blanquerna, el santuari ortodox més important de Constantinoble
** Palau de Blaquernes, conjunt de palaus de Constantinoble
* Literatura:
** Blanquerna, novel·la medieval de Ramon Llull
* Institucions:
** Fundació Blanquerna o bé Blanquerna - Universitat Ramon Llull, institució d'ensenyament universitari
** Grup Blanquerna, entitat catalanista de Mallorca
** Mútua Escolar Blanquerna, institució escolar de Barcelona
* Altres:
** Assalt a Blanquerna, agressió ultradretana espanyolista a la llibreria de Madrid l'11 de setembre de 2013.
** Mare de Déu de Blaquerna, icona ortodoxa de la Mare de Déu
** Premi Blanquerna, guardó atorgat anualment per la Generalitat de Catalunya
# Jerry Lucas

Jerry Ray Lucas (Middletown, Ohio, 30 de març del 1940) és un basquetbolista estatunidenc retirat. En la seva etapa universitària, Lucas fou l'estrella de l'equip de la Universitat Estatal d'Ohio: conduí els Ohio State Buckeyes al campionat de l'NCAA del 1960 i a tres finals consecutives, a més de ser escollit dues vegades Jugador Més Destacat de la competició. Formà part de l'equip olímpic del 1960, que conquerí l'or. A l'NBA, Lucas va ser membre del primer equip All-NBA tres vegades, jugador de l'All-Star set vegades, del qual sortí escollit MVP el 1965, i guanyà el premi al Rookie de l'Any el 1964, entre d'altres distincions. El 1980 s'incorporà al Basketball Hall of Fame i el 1996 fou escollit com un dels 50 millors jugadors de la història de l'NBA.
Lucas alternà entre dues posicions al llarg de la seva carrera: pivot i aler pivot. Després d'exhibir-se majoritàriament com a pivot en el bàsquet universitari, Lucas passà a ser aler pivot en la seva primera temporada professional als Cincinnati Royals, la qual cosa li dugué un cert temps d'adaptació. Als Royals, Lucas trencà diversos rècords com a aler pivot titular, servint ocasionalment com a pivot suplent en les set temporades que hi romangué. Posteriorment, Lucas jugà als San Francisco Warriors durant dues temporades i finalment als New York Knicks durant tres temporades, on aconseguí el seu primer i únic títol d'NBA el 1973.
# Danakil

«Danakil» té aquests significats:
* Nom alternatiu dels àfars, donat pels comerciants àrabs i derivat segurament del clan Dankali
* Costa de Danakil o de Dankàlia, nom donat pels àrabs a la costa actualment part oriental d'Eritrea. Vegeu Dankàlia
# Goddard Institute for Space Studies

El Institut Goddard d'Estudis Espacials (Goddard Institute for Space Studies en anglès o GISS) és un laboratori de la Divisió de Ciències de la Terra del Centre de Vol Espacial Goddard de la NASA i una divisió de l'Institut de la Terra de la Universitat de Colúmbia. L'institut està situat en la Universitat de Colúmbia a Nova York.
La investigació en el GISS emfatitza un estudi ampli del Canvi Global; els canvis naturals i antropogènics en l'entorn que afecten l'habitabilitat del planeta. Aquests efectes poden ocórrer en escales de temps molt diferents, des de forçaments d'un cop com a explosions volcàniques, fins a efectes estacionals/anuals com El Nen i fins als mil·lennis de les edats glacials. La investigació de l'institut combina l'anàlisi de conjunts de dades globals globals (derivats d'estacions de superfície combinades amb dades de satèl·lits per TSM), amb models globals de processos atmosfèrics, de superfície terrestre i oceànics. L'estudi del canvi climàtic passat a la Terra i en altres atmosferes planetàries proporciona una eina addicional per avaluar la comprensió general de l'atmosfera i la seva evolució.
GISS va ser establert el maig de l'any 1961 per Robert Jastrow per fer la investigació bàsica en ciències espacials en suport dels programes de Goddard. Formalment era l'oficina de la ciutat de Nova York de la divisió teòrica de GSFC però era coneguda com el centre del vol espacial de l'Institut Goddard per a estudis de l'espai o en algunes publicacions com simplement l'institut per als estudis de l'espai. Força aviat es coneixia com l'institut de Goddard per als estudis espacials. Es va separar de la divisió teòrica al juliol de l'any 1962. Les seves oficines van ser situades originalment al centre de Interchurch, i l'institut es va moure a Armstrong Hal de Colúmbia (abans dels apartaments d'Ostende i després l'hotel de la residència de Oxford) a l'abril de 1966.

## Referències

* ↑ «Home Page - Goddard Institute for Space Studies (GISS) - 611» (en anglès). science.gsfc.nasa.gov. [Consulta: 27 setembre 2017].

## Enllaços externs

* Goddard Institute for Space Studies (GISS) - Official Site
* GISS Global Surface Temperature Analysis (GISTEMP) - Global Surface Temperature Data
# Hackettstown

Hackettstown és una població dels Estats Units a l'estat de Nova Jersey. Segons el cens del 2008 tenia 9.511 habitants.

## Demografia

Segons el cens del 2000, Hackettstown tenia 10.403 habitants, 4.134 habitatges, i 2.530 famílies. La densitat de població era de 1.085,6 habitants/km².
Dels 4.134 habitatges en un 30,2% hi vivien nens de menys de 18 anys, en un 48% hi vivien parelles casades, en un 9,3% dones solteres, i en un 38,8% no eren unitats familiars. En el 31,7% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,1.
Per edats la població es repartia de la següent manera: un 22,7% tenia menys de 18 anys, un 10% entre 18 i 24, un 33,9% entre 25 i 44, un 21,2% de 45 a 60 i un 12,2% 65 anys o més.
L'edat mediana era de 35 anys. Per cada 100 dones de 18 o més anys hi havia 89,6 homes.
La renda mediana per habitatge era de 51.955 $ i la renda mediana per família de 64.383 $. Els homes tenien una renda mediana de 44.420 $ mentre que les dones 31.110 $. La renda per capita de la població era de 24.742 $. Aproximadament el 2,3% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hackettstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hackettstown». American Fact Finder. Oficina del Cens dels Estats Units, 12-01-2010.
# Mojca Kumerdej

Mojca Kumerdej (1964) és escriptora, crítica de dansa i teatre, filòsofa i cronista cultural. Es va llicenciar en filosofia i sociologia de la cultura a Ljubljana. Debuta com a novel·lista el 2001 amb Krst nad Triglavom (Baptisme sobre Triglav). El segueix Fragma (2003), un llibre de relats breus en el qual mostra un món original a partir de la societat contemporània i les seves mancances. Antiherois mediocres marcats per un destí poc comú protagonitzen la seva prosa, un exponent de l'anomenada literatura femenina. Els seus relats s'han traduït a diversos idiomes i formen part de diferents antologies eslovenes, i també estrangeres.

## Referències

* ↑ «Mojca Kumerdej». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Estridentisme

L'estridentisme és un moviment artístic mexicà d'avantguarda interdisciplinari compost de poetes, escriptors, músics i pintors que va ser fundat a Mèxic pel poeta Manuel Maples Arce el 31 de desembre de 1921 a Jalapa, amb el manifest Actual nº1 per part del poeta Manuel Maples Arce. L'estridentisme - estridentismo en castellà - només va tenir uns dotze anys de durada.
A aquest moviment artístic s'hi van afegir Arqueles Vela, Germán List Arzubide, Salvador Gallardo, Germán Cueto, Fernando Leal, Fermín Revueltas, Ramón Alva de la Canal, Luis Quintanilla i Leopoldo Méndez, que van constituir el grup estridentista pròpiament dit.
A més, un grup d'altres artistes van estar lligats en diverses circumstàncies al moviment i poden ser considerats, en diversos graus, estridentistes: Jean Charlot, Tina Modotti, Gastón Dinner, Armando Zegrí, Humberto Rivas Panedas, Luis Ordaz Rocha, Xavier Icaza, Diego Rivera, Silvestre i Fermín Revueltas.
L'any 1925, els principals estridentistes s'establiren a Xalapa (que en les seves obres l'anomenarien Estridentópolis) on van realitzar un colossal treball editorial, cultural i educatiu, col·laborant amb la fundació de la Universitat de Veracruz sota els auspicis del governador de l'Estat de Veracruz Heriberto Jara, fins que va ser destituït pel govern federal pel fet d'haver defensat els obrers de les companyies petolíferes dels Estats Units i el Regne Unit. Sense aquest protector, el grup estridentistaes va dissoldre el 1927.
Els estridentistes es van apropiar les expressions de la cultura popular de Mèxic en la dècada de 1920 i van assimilar les influències de les avantguardes com el futurisme, el cubisme i el dadaïsme. El seu eclectisme va permetre una simbiosi original entre totes les tendències d'avantguarda i a més desenvolupar una dimensió social derivada de la Revolució mexicana.
Els pintors d'aquest moviment - Fermin Revueltas, Leopoldo Mendez, Ramon Alval de La Canal… -, reclamen com els futuristes italians, rapidesa, colors llampants, cosmopolitisme i maquinisme.
# Publi Horaci

Publi Horaci (en llatí Publius Horatius) segons la llegenda va ser l'únic Horaci sobrevivent dels trigèmins que van lluitar al combat dels Horacis i Curiacis durant la guerra d'Alba Longa.
Publi va ser l'únic que es va salvar al no afrontar el combat directe. Quan els seus germans van ser morts, va simular una fuga i corrent va distanciar els tres Curiacis els uns dels altres, cosa que li va permetre de combatre'ls un per un i obtenir la victòria. La seva germana Horàcia el va esbaconar per haver matat el seu promès (un dels Curiacis) i també la va matar. Per aquest crim va ser jutjat pels duumvirs i condemnat, però quan el pare va condemnar la filla, Horaci va ser absolt, si bé va haver de passar sota el jou anomenat Sororium Tigillum. A la nova guerra que va esclatar poc després del combat entre els Horacis i Curiacis, el rei Tul·li Hostili va encarregar Publi de la destrucció de la ciutat d'Alba.

## Referències

* ↑ Bodham Donne, William. «P. Hora'tius». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Goddes

Goddes (en llatí Goddas o Godas) era un noble d'origen got al servei del rei vàndal Gelimer.
Gelimer després de pujar al poder l'any 530, el va enviar potser el 532 a Sardenya llavors província dels vàndals, com a recaptador amb poder de governador. Goddes va deixar d'enviar els impostos i es va declarar governant de Sardenya.
L'any 533 els romans d'Orient, que havien declarat la guerra als vàndals, van començar a tractar amb Goddes, que es va relacionar amb Justinià I com un sobirà independent. Gelimer el va considerar traïdor i va enviar un gran exèrcit a l'illa dirigit pel seu germà Tzazó o Zanó. Aquest exèrcit el formava la major part de la força de combat dels vàndals. Segons Procopi, l'exèrcit va desembarcar a Càller, va ocupar la ciutat i va poder derrotar amb facilitat a Goddes al que va matar juntament amb els soldats que l'acompanyaven. Justinià havia enviat una expedició per auxiliar-lo, però no va arribar a temps.
La revolta de Goddes va resultar fatal per al regne vàndal, perquè mentre Tzazó havia marxat a Sardenya amb el gruix de les forces vàndales, un exèrcit romà d'Orient comandat per Belisari va desembarcar sense oposició prop de Caput Vada, amb la intenció de recuperar per l'Imperi les regions del nord d'Àfrica. Belisari va derrotar les tropes dels vàndals restants i va capturar Cartago abans que Gelimer pogués fer tornar a Tzazo.

## Referències

* ↑ Procopi. Història de les guerres, III, 10, 25-27
* ↑ Hodgkin, Thomas. Italy and her invaders. Volume III. Oxford: Clarendon Press, 1895, p. 669.
* ↑ Procopi. Història de les guerres, III, 11, 1; 24, 19
* ↑ Procopi. Història de les guerres, III, 25
* ↑ Smith, William (ed.). «Gelimer». A Dictionary of Greek and Roman biography and mythology. [Consulta: 1r agost 2022].
# Hacklab

Un hacklabs és un lloc on els furoners es reuneixen físicament per a compartir els seus coneixements, discutir sobre l'ús social de la tecnologia i estudien com protestar contra l'apropiació privada dels instruments de comunicació.
Els hacklabs acostumen a utilitzar un sistema d'organització i aprenentatge cooperatiu basat en el programari lliure gràcies als avantatges que ofereix (autoaprenentatge, coneixement de lliure disposició).
Darrere de l'organització dels hacklabs hi acostuma a haver un fort compromís ideològic, tot i que els participants poden veure'l a més com un lloc per aprendre-hi i experimentar que no només de militància.

## Música

Music Hackspace (London), Music Hackspace Dublin, CPH Music Maker Space (Copenhagen), Ljudmila (Ljubljana), Radona (Zagreb).

## Referències

* ↑ Manifest Anargeek
* ↑ Asalto a la cultura. David García Aristegui

## Vegeu també

* Espai de creació
* Furoner
* Hackmeeting

## Enllaços externs

* Web dels hacklabs de l'estat espanyol Arxivat 2007-10-25 a Wayback Machine.
* Llista de Hacklabs dels Països Catalans Arxivat 2006-07-09 a Wayback Machine.
* Kernel Panic Arxivat 2010-09-22 a Wayback Machine.
* Hacklab Nòmada Arxivat 2012-03-07 a Wayback Machine.